cyanic-selkie/wikianc huggingface dataset:
הצי השני לאוסטרליה
מקורות והיסטוריה
Surprize, Neptune ו-Scarborough נקנו ממשרד הקבלנים קמדן, קלברט וקינג, שהתחייבה להעביר, להלביש ולהאכיל את הנידונים תמורת סכום אחיד של 17 ליש"ט לכל אדם, בין אם הם ירדו מהאוניות בחיים ובין אם לא. משרד הקבלנים עסק בעבר בהובלת הנידונים לאמריקה הצפונית. סוכני הכתר היחידים בצוות היו הסוכן הימי, סגן ג'ון שפקוטה וסרן המשמר; קמדן וקאלברט סיפקו את כל שאר הצוותים.
שלושת כלי השיט עזבו את אנגליה ב-19 בינואר 1790, כאשר היו על האוניות היו 1,006 נידונים (928 גברים ו-78 נשים). הם עשו רק תחנה אחת בדרך, בכף התקווה הטובה, בפברואר 1790. בתחנה זו, הועלו 20 נידונים, ניצולים מ-HMS Guardian. שלושת האוניות עשו מסע מהיר יותר מהצי הראשון, והגיעו למפרץ ג'קסון בשבוע האחרון של יוני 1790, כשלושה שבועות לאחר Lady Juliana, וכחודשיים לאחר Justinian.
המסע היה מהיר יחסית, אך שיעור התמותה היה הגבוה ביותר בתולדות אנשי הצי לאוסטרליה. מתוך 1,038 הנידונים שעלו על הספינה, 273 (כ-26%) מהם מתו במהלך ההפלגה ו-486 (כ-46.8%) מהם חלו. הדבר עומד בניגוד גמור לשיעורי התמותה שדווחו ב בו
ב-Neptune, הנידונים הורעבו במכוון, הוחזקו עם שרשרות, וסורבו, לעיתים קרובות, לגשת לסיפון. לא ניתן היה לבדוק אם מי מהם חלה בצפדינה. ב-Scarborough לא ניתנו במכוון מנות אוכל, אך בשל ניסיון של התעללות מדווח הוביל לכך שהנידונים נכלאו מתחת לסיפון.
ההגעה למפרץ ג'קסון
בהגיעם למפרץ ג'קסון, נידונים שהיו חצי-עירומים שכבו ללא מצעים, והם היו חולים מכדי לזוז. נידונים שלא היו מסוגלים ללכת הושלכו על הצד. כל הנידונים קיבלו כינים. לפחות 486 (כ-46.8%) חולים ירדו במפרץ ג'קסון. מתוכם, 124 (כ-25.5% מהחולים) מתו זמן קצר לאחר שירדו מהאוניות. הכומר ג'ונסון, שהלך ביניהם ברגע שהספינות הגיעו לנמל, כתב כי:
המושל פיליפ מצידו ציין כי:
כאשר הגיעו לאנגליה חדשות על זוועות הצי השני, התגובה הציבורית והרשמית הייתה זעזוע. התקיים בירור בנידון, אך לא נעשה שום ניסיון לעצור את דונלד טרייל, קפטן Neptune, שתואר כסדיסט מדומד, או ניסיון להגשת תביעה ציבורית נגדו, נגד שאר הקפטנים או נגד משרד הקבלנים. למרות זאת, הממשלה ביקשה מהם להכין את הצי השלישי שיגיע למפרץ ג'קסון ב-1791.
טריילר וחבר המטה הראשי שלו, ויליאם אלינגטון הועמדו לדין באופן פרטי בגין רצח של נידון ללא שם, הימאי אנדרו אנדרסון והטבח ג'ון ג'וזף. למרות זאת, לאחר משפט שנמשך כשלוש שעות בפני סר ג'יימס מריוט בבית המשפט לאדמירליות, החליטו המושבעים להאשים את שני הגברים בכל ההאשמות.
הונגריה העליונה
הונגריה העליונה (בהונגרית: Felső-Magyarország, או Felföld או Felvidék רבתי, בסלובקית: Horné Uhorsko, בלטינית: Partes regni Hungariae superiores) הוא מונח הונגרי המציין את האזור שהיווה בעבר את החלק הצפוני של ממלכת הונגריה, בימינו רובו משתייך לסלובקיה וחלקו - במזרח - לחבל זקרפטיה שבאוקראינה.
בימי המלחמות עם האימפריה העות'מאנית, המונח "הונגריה העליונה" התייחס רק לאזורים הצפון-מזרחיים של ממלכת הונגריה. האזורים הצפון-מערביים (בימינו - מערבה ומרכזה של סלובקיה) נחשבו על ידי ההונגרים לחלק מ"הונגריה התחתונה".
במהלך המאות 18–19 הורחבה משמעות המונח "הונגריה העליונה" אל כל האזורים הצפוניים של הממלכה. אוכלוסיית ה"הונגריה העליונה" כללה מספר עמים: סלובקים, הונגרים, גרמנים (לרבות גרמנים קרפטיים או ציפסרים), רוסינים (רוטנים), יהודים וצוענים. הנתונים הדמוגרפיים הראשונים המורכבים מן המאה ה-18 מצביעים על הסלובקים כרוב באזור הזה. אכן הסלובקים קראו לאזור המאוכלס על ידיהם "סלובנסקו", כלומר סלובקיה, שם המופיע בתעודות כתובות החל מן המאה ה-15, אבל לא היה מוגדר במדויק ולא נהנה מאף מעמד מוגדר חוקי, חוקתי או פוליטי בממלכה ההונגרית. הונגריה העליונה כללה בצפון-מזרח אזורים השייכים לחבל זקרפטיה, שהוא בימינו חלק מאוקראינה ואזורים השייכים לצפון טרנסילבניה ולמרמורוש, שהם בימינו חלק מרומניה.
שימוש בעבר
למונח הגאוגרפי-היסטורי הונגריה העליונה היו במהלך ההיסטוריה מספר שימושים: כמו כן אזורים גבוהים בדרך כלל - כמו Balaton-felvidék, אזור הגבעות שליד אגם אגם בלטון
בימינו
בימינו - "אויווידק" במובן הצר הוא הרצועה בדרום סלובקיה, לאורך הגבול עם הונגריה, המאוכלסת בהונגרים, המהווים בה רוב או אחוזים משמעותיים בקרב התושבים.
אמנם המונח Felvidék משמש לפעמים בפי ההונגרים שם נרדף לסלובקיה, ובנוגע לתקופת ימי הביניים מופיע באופן אנכרוניסטי (גם כשמדובר בתקופות שלפני היווצרות המונח) רק בספרות ההיסטורית ההונגרית.
בנוסף, בלי קשר למונח הגאוגרפיה ההיסטורי, המונח Felvidék מציין כאמור את אזור הגבעות הסמוך לאגם בלטון - Balaton-felvidék. ("הארץ העליונה של בלטון)
ימי הביניים
בימי הביניים האזור הקרוי יותר מאוחר "הונגריה העליונה" נקרא בשפה הלטינית " Partes Danubii septentrionales'' (השטחי שמצפון לדנובה) או Partes regni superiores - שטחי הממלכה הצפוניים. המונח ההונגרי "הונגריה העליונה" בא מן הכינוי האחרון על ידי תרגומו להונגרית. הוא משמש את ספרי ההיסטוריה ההונגריים באופן אנכרוניסטי.
במאה ה-15 ה"גבול" העליון של השטח המאוכלס בהונגרים היה הקו העובר דרך היישובים שאמורין, טרנבה, הלוהובץ, ניטרה, לוויצה, לוצ'נץ, רימבסקה סובוטה, רוז'ניאבה, יאסוב, קושיצה, סצ'ובצה, מיכלובצה.
הסיפוח להונגריה
במאה ה-8 קמה באזור הנסיכות הסלבית של ניטרה - נסיכות ניטרה שהפכה לעצמאית אף איבדה די מהר את עצמאותה. ישות פוליטית זו התקיימה עדיין בתחילת המאה ה-9 בשטחים הצפוניים-מערביים של סלובקיה של ימינו.
במאות 17-16
המונח "הונגריה העליונה" הופיע במאה ה-16 אחרי הכיבוש העות'מאני של הונגריה המרכזית על ידי האימפריה העות'מאנית. המונח "הונגריה העליונה" (Felső-Magyarország) התייחס לאזורים הצפון-מזרחיים של ממלכת הונגריה, דהינו מזרח סלובקיה של ימינו והשטחים הסמוכים בשטחי הונגריה הנוכחית, בדרום אוקראינה ובצפון רומניה של ימינו שלא נכבשו על ידי הטורקים. שטחים אלה היוו מחוז מנהלי-צבאי נפרד שנקרא "הקפיטנות הראשית של הונגריה העליונה" Felső-magyarországi főkapitányság) (1686-1564); בלטינית:supremus capitaneatus (confiniorum) partium regni Hungariae superiorum) עם הבירה בעיר קושיצה (בהונגרית:קאשה Kassa). הקפיטנות הייתה חלק מממלכת הונגריה שבשליטת בית הבסבורג האוסטרי. לעומת זאת - מערב סלובקיה של ימינו ולפעמים כל שאר שטחי ממלכת הונגריה מדרומה לה, שהיו בשליטת ההבסבורגים, כונו "הונגריה התחתונה" (Alsó-Magyarország) (בגרמנית: Niederungarn, בסלובקית:Dolné Uhorsko)
בהיותו אזור מבורך ביערות, במחצבים ובמשאבים אחרים, הונגריה העליונה הייתה אחד החלקים המבוססים יותר מבחינה כלכלית של ממלכת הונגריה. במאות -16-17 בעקבות כיבוש הונגריה המישורית המרכזית על ידי העות'מאנים, חלק גדול מהאצילות ההונגרית עברה לגור יחד עם החצרות, הארכיונים ונכסיה להונגריה העליונה. אצילים אלה הקימו שם ערים ומצודות חדשות.
בשנות ה-1680 התקיימה לזמן קצר באזור הונגריה העליונה נסיכות בראשות אימרה טקיי, בחסות עות'מאנית.
השימוש במושגים "הונגריה העליונה" ו"הונגריה התחתונה" נפוץ היה בטקסטים הונגריים מסביבות 1800. למשל צוין בהם כי בית הספר לכורים בבנסקה שטיאבווניצה (שלמצבאניה או שמניץ), כעת במרכז סלובקיה, הוקם ב"הונגריה התחתונה". גם ברטיסלאבה (בהונגרית:פוז'ון) נחשבה לחלק מ"הונגריה התחתונה".
מן המאה ה-18 עד תחילת המאה ה-20
החל מן המאה ה-18 (עם זאת, בטקסטים רבים רק אחרי סביבות שנת 1800) ועד 1920, שטחי הונגריה מצפון לטיסה ולדנובה, הכוללים את סלובקיה של ימינו, חבל זקרפטיה והמחוזות ההונגריים של ימינו נוגרד, הווש ובורשוד-אבאוי-זמפלן נקראו לא רשמית "הונגריה העליונה" (Felső-Magyarország) או "הארץ העליונה" (Felvidék). למרות הגדרתו הלא מדויקת, השם האחרון Felvidék הפך לשכיח, עד כדי כל שפורסם לפחות ספר אחד שהוקדש לאזור תחת שם זה.(בלה גרינוואלד - A Felvidék: politikai tanulmány - "הארץ העליונה:עיון פוליטי", 1878).
עמים אחרים השתמשו במקביל במונחים "הונגריה העליונה" (לגבי צפון מלכת הונגריה),"סלובקיה" (רק לגבי השטחים המאוכלסים על ידי סלובקים) ו"רותניה" (לגבי זקרפטייה, האזור המאוכלס בעיקר על ידי רוסינים). הסלובקים כינו את שטחי ממלכת הונגריה שמדרום לסלובקיה "הארץ התחתונה" - Dolná zem.
במהלך היווצרותה של צ'כוסלובקיה בסוף מלחמת העולם הראשונה, ביקשה בהתחלה המדינה החדשה שכל "הונגריה העליונה" לרבות השטח בין נהר הטיסה לסלובקיה של ימינו, תסופח לצ'כוסלובקיה. עם זאת הכוונה הייתה לשטחים שבהם חיים סלובקים.
האוכלוסייה במאה ה-18
בשנת 1720 מקרב 63 הערים הגדולות בשטח הנוכחי של סלובקיה, עם לפחות 100 בתי אב משלמי מיסים, ב-40 היה רוב סלובקי, ב-14 רוב גרמני וב-9 רוב הונגרי.
האוכלוסייה במאה 19
הנתונים לגבי הקבוצות האתניות בכל ממלכת הונגריה לפי מחוזות פורסמו בשנת 1842. לפי מפקד אוכלוסין זה, כלל אוכלוסיית המחוזות בהונגריה העליונה היית מעל 2,4 מיליון תושבים, עם החלוקה האתנית הבאה: 59.5% - סלובקים, 22% - הונגרים, 8.3% - רוסינים, 6.7% - גרמנים ו- 3.6% -יהודים.
האוכלוסייה במאה ה-20
הונגריה העליונה כללה במאה ה-20 את המחוזות פוז'ון (Posoniensis),ניטרה (Nitriensis) הונט (Honthum), טרנצ'ן (Trentsiniensis), טורוץ (Thurociensis), בארש (Barsiensis), ארווה (Arvensis), ליפטו (Liptovium), זויום (Zoliensis),גמר וקיש-הונט (Geomoriensis et Kishonthensis], ספש (Scepusium), אבאוי-טורנה (Abaujvariensis et Tornensis), שארוש (Sarossiensis) וזמפלן (Zemplinum).
מקורות
in Marianne Rozsondai Jubileumi csokor Csapodi Csaba tiszteletére: Tanulmányok'', (ed.)'' Budapest, Argumentum, 2002 (לקסיקון גאוגרפיה הונגרי כרך ב, F-Ka (עורך ראשי:גיולה אורטוטאי, הוצאת האקדמיה ההונגרית 1979 יוז'ף בוקור - פלפלד. בלקסיקון הגדול "פאלאס", 1998
קישורים חיצוניים
בנק הנתונים ההונגרי בסלובקיה - (Szlovákiai Magyar Adatbank) József Liszka Felvidék in Zsolt Urbán (ed.)A (cseh)szlovákiai magyarok lexikona Czehszlovákia megalakulásátol napjainkig Bratislava, Slovenské pedagogické nakladateľstvo – Mladé letá, 2014,on line 2016 (ISBN 978-80-10-00399-0) Friedrich Gottas Oberungarn in "Enzyklopädie des europäischen Ostens" (EEO), Alpen-Adria Universität Klagenfurt 2006 ("אנציקלופדיה של המזרח האירופי", אוניברסיטת אלפן-אדריה קלגנפורט)
Glee - דמויות
Glee היא סדרת טלוויזיה דרמה-קומית-מוזיקלית, שמשודרת ברשת פוקס בארצות הברית. היא מתמקדת ב-"כיוונים חדשים" - מקהלה בבית-ספר תיכון מקינלי המשתתפת בתחרויות שונות, בעוד חבריה טרודים בבעיות של מערכות יחסים, מיניות ונושאים חברתיים.
בעונה החמישית התבצע השינוי הגדול ביותר, עם מותו הטראגי של מונטית' (פין), ועם הפיכתם של מוריס (בריטני), ריילי (מרסדס), סאלינג (פאקרמן) ושום (מייק) לאורחים-חוזרים. במקביל, ג'ייק פאקרמן - אחיו של נואה פאקרמן(ג'ייקוב ארטיסט), מארלי רוז (מליסה בנויסט), ריידר ליין (בלייק ג'נר), ווייד/יוניק אדמס (אלכס ניואל) וקיטי ויילד (בקה טובין) מצטרפים לצוות הראשי הקבוע למשך כל עונה 4 (22 פרקים). השחקנים הראשיים של העונה השישית והאחרונה צומצמו לשלושה עשר : קולפר (קורט), כריס (בליין), לינץ'(סו), מק'הייל (ארטי), מישל (רייצ’ל), מוריסון (וויל) ואוברסטריט (סאם) שהמשיכו מהעונה הקודמת, ריילי (מרסדס) שחזרה לצוות הראשי הקבוע, אליה מצטרפת מאמנת הבייסבול שאנון ביסט (דוט מארי ג'ונס).
לסדרה דמויות משנה רבות, ובהן חברי סגל, סטודנטים וקרובי משפחה של חברי המועדון. כוכבי ברודוויי אידינה מנזל, ג'ון לויד יאנג, ג'ונתן גרוף, פיבי סטרול וקריסטין צ'נוות' היו בין הבולטים של השחקנים בתפקידי אורח. מספר מהשחקנים הראשיים לוהקו ישירות מבמות ברודוויי, בעוד אלה שהיו ללא רקע תיאטרלי נדרשו להפגין יכולות שירה וריקודים, כמו גם יכולת משחק.
ויל שוסטר
ויל שוסטר (מת'יו מוריסון), או בקיצור - "מר שו" - הוא מורה לספרדית בתיכון "ויליאם מקינלי", בו למד גם בנעוריו. בתקופתו פעלה בתיכון מקהלה שזכתה לאהדה רבה ושוסטר מנסה עתה להקימה מחדש. דמותו של שוסטר מדרבנת פעמים רבות את חברי המקהלה להאמין בעצמם וביכולתם להגיע לתחרות האזורית. במקביל לכך, בחייו הפרטיים נפרד "שו" מאשתו טרי ומתאהב באֶמה, היועצת החינוכית של התיכון, עימה הוא מנהל מערכת יחסים, ואף בעונה השלישית מציע לה נישואין. הם מתחתנים בפרק האחרון של העונה הרביעית ובפרק 18 של העונה החמישית נולד להם ילד בשם דניאל פין שוסטר. בעקבות פירוק המקהלה לאחר ההפסד בתחרות הלאומית, סו מציעה לו לעבוד בתיכון כרמל ולהנחות את "אדרנלין קולי", אבל הוא בחר לא לקחת את המשרה הזו. בעונה השישית מתברר שהוא דווקא כן לקח את משרה זו וכעת הוא מנחה את "אדרנלין קולי". אחרי שהבין ש"אדרנלין קולי" החדשים אינם לוקחים אותו ואת הערכים שהוא מנסה ללמד אותם ברצינות, מחליט ויל לעזור לרייצ'ל וקורט בהנחיית "כיוונים חדשים" החדשים. לאחר שרייצ'ל עוזבת בחזרה לברודוויי הוא הופך למנהל התיכון מקינלי מאחר שהוא הפך לבית ספר לאמנויות.
אמה פילסברי
אמה פילסברי (ג'יימה מייס) היא יועצת חינוכית בתיכון שמאוהבת במר שוסטר חרף היותו נשוי. אמה סובלת מהפרעה טורדנית-כפייתית והיא כמעט ונישאה לקן, מאמן הפוטבול של התיכון. בעונה השנייה אף נישאת לקארל רופא השיניים שבינו ובין שוסטר יש תחרות על ליבה ולאחר מכן הוא עוזב אותה. בעונה השלישית אמה היא חברה של ויל, שמציע לה נישואין. ביום החתונה, סו סילבסטר הופיעה עם שמלה זהה לשלך אמה, דבר שהלחיץ אותה מאוד והיא ברחה. לאחר מכן היא וויל חזרו להיות זוג, ובפרק האחרון של העונה הרביעית התחתנו בטקס צנוע בחדר המקהלה. בעונה החמישית נולד להם ילד בשם דניאל פין שוסטר (כמחווה לפין שנפטר) לאחר הפיכתו של מר שוסטר למנהל התיכון מקינלי אמה חוזרת לתפקידה כיועצת בבית הספר.
סו סילבסטר
סוזן "סו" סילבסטר (ג'יין לינץ') היא מאמנת נבחרת המעודדות הפופולרית של התיכון, הנקראת "הצ'יריוס".
מטרתה של סו היא חיסול המקהלה שגוזלת לה מתקציב קבוצת המעודדות. לאחר שענייני התקציב הוסדרו וסו הוכיחה שיש ביכולתה לנהל דרך פיגנס את בית הספר. היא פועלת לטובתה של המקהלה (למשל הצביעה לה כששפטה בתחרות ודאגה לשנת פעילות נוספת עבורה מטעם בית הספר).
היא ידועה בכך שכל מטרה שהציבה לעצמה התגשמה וכשגוזלים זאת ממנה, היא מסמנת לעצמה מטרה גדולה אף יותר שגם היא כקודמתה מתממשת, לאחר מכן מתפוגגת ומתחלפת בגדולה יותר.
היא מגלה בינה חברתית גבוהה בנוגע לקשרי תלמידי התיכון ומעמדם, התלמיד האהוב אליה מילדי המקהלה הוא קורט ומפגינה חיבה רבה כלפיו. היא אף מרבה לייעץ להם בנוגע לבעיותיהם החברתיות ובהתאם לכך היא מודעת לחשיבות המעמד החברתי מצד תלמידי תיכון "מקינלי".
היא נוהגת להסתובב עם סטופר, ללבוש חליפות של טרנינג וקפוצ'ון תואמים מדי יום ולפעמים להוסיף מגפון כשחשה צורך.
בעונה הראשונה סו מגלה שוויל מקים מקהלה באישורו של מנהל בית הספר שקיומה מהווה איום לתקציב המופרך הניתן לה כמאמנת קבוצת המעודדות. מטרתה העיקרית בעונה זו היא השמדת המקהלה, אולם כשניתנה לה ההזדמנות לעשות זאת חזרה בה והצליחה לגרום לפיגנס המנהל (על ידי סחיטה) לאשר שנה נוספת לקיומה של המקהלה.
לסו אחות בשם ג'ין, בעלת תסמונת דאון, אותה היא אוהבת יותר מכל דבר אחר בעולם ואליה קשורה מאוד. בעונה זו אחותה מתה וסו נאלצת להתמודד עם האובדן, בעקבות הצער שחשה סו היא "מדיחה" את בקי תלמידה בעלת תסמונת דאון שקיבלה ל"ציריוס" עקב הדמיון שראתה בינה לבין אחותה. אך במהרה סו מתעשתת, מחזירה את בקי ל"ציריוס" מעניקה לה את תואר "הקפטנית" בעונה הבאה של ה"ציריוס" ומבקשת ממנה חיבוק. אך כשמתבקש מדמותה גם הפעם אינה חודלת באמצעים ומחליטה להתמודד בבחירות במטרה לחולל שינוי ולהעניק אמצעים להם זקוקים תלמידי החינוך המיוחד שעקב מחסורם לאחותה היו קשיים רבים להתמודדות בחייה.
האיום על המקהלה נהפך עבורה כתחביב על מנת להעצבן את וויל שוסטר.
בעונה השלישית היא מחליטה שברצונה להביא ילדים לעולם, ומפני שבשנות השבעים הקפיאה את הביציות שלה, היא מצליחה להיכנס להיריון.
בעונה החמישית סו מפלילה את פיגינס (המנהל של בית הספר) ולאחר מכן הופכת להיות המנהלת בעצמה.
בעונה השישית היא מפוטרת מתפקידה בתור המנהלת של בית הספר בעקבות מספק תגליות של המפקח והיא עוברת להנחות את "אדרנלין קולי". ניסתה להשלים בין קורט לבליין כי היא מעריצה אותם בתור זוג. לאחר מינויו של מר שוסטר למנהל מקינלי סו נכנסת לקריירה פוליטית והופכת אף לסגנית הנשיא, כמו כן היא רומזת שתתמודד על נשיאות המדינה כפי שכל הסדרה שאפה לעשות.
רייצ'ל ברי
רייצ'ל ברי (ליאה מישל) היא בחורה שאפתנית שמבקשת להצליח בכל. חלומה הגדול הוא להיות זמרת ולהתקבל לאוניברסיטת "ניאדה" - אוניברסיטה ידועה למשחק ושירה. מוצאה יהודי והיא בת לשני אבות. רייצ'ל נחשבת לאחד מעמודי התווך של הלהקה ובמרבית הפרקים היא המבצעת את הסולו הנשי הראשי בפרק. במהלך העונה הראשונה מגלה רייצ'ל כי האמא הביולוגית שלה היא שלבי, מנהלת המקהלה היריבה, "אדרנלין קולי". בסוף העונה הראשונה היא הופכת לזוגתו של פין. בעונה השנייה היא מגלה שפין וסנטנה שכבו בשנה שעברה, והיא מתעצבנת שלא סיפר לה את האמת. כדי לגרום לפין לקנא היא מתנשקת עם פאק ופין נפרד ממנה. בזמן ש"כיוונים חדשים" נמצאים בניו יורק בהכנות לתחרות הלאומית, פין רוצה לצאת רייצ'ל שוב, אבל היא אומרת שהם חייבים להתרכז בתחרות. עם זאת, בסיום הדואט שלהם בתחרות הם מתנשקים על הבמה, ובעקבות זאת מגיעים למקום השנים עשר. בעונה השלישית פין הדסון מציע לה נישואין, והיא מסכימה לבקשתו אך בפרק האחרון פין נפרד ממנה כדי שתלך למכללה שאליה התקבלה. בתחילת העונה הרביעית רואים את קשייה של רייצ'ל שנמצאת לבדה בניאד"ה, אך קורט מפתיע אותה והם גרים ביחד בניו יורק. רייצ׳ל ופין נפרדים והיא מתחילה לצאת עם בחור בשם ברודי שהכירה בניאד"ה. בחתונה של ויל ואמה, פין ורייצ׳ל שוכבים אך לא חוזרים להיות ביחד. כשסנטנה עוברת לגור עם קורט ורייצ׳ל היא משוכנעת שברודי הוא סוחר סמים, אבל רייצ׳ל מכחישה בתוקף. בסוף מתברר שברודי הוא ג'יגולו, והוא ורייצ׳ל נפרדים, אחרי שרייצ׳ל הודתה שהוא אכן היה ריבאונד בשבילה. בעונה החמישית, היא מקבלת את התפקיד הראשון שלה בברודוויי בתור פאני ברייס בהצגה "מצחיקונת" ובעקבות כך פורשת מניאד"ה. בתחילת העונה מגלים על פטירתו של פין, דבר שמשאיר את רייצ'ל שבורה. לאט לאט היא מתאוששת וחוזרת לתפקידה ב"מצחיקונת". לאחר שסנטנה מקבלת את תפקיד המחליפה של רייצ׳ל, פורץ ביניהן ריב ורייצ׳ל משוכנעת שסנטנה תעשה הכול כדי לגרום לכך שהיא לא תופיע. בסופו של דבר סנטנה פורשת מההצגה, והשתיים משלימות. לאחר זמן קצר ארטי, בליין, סאם, מרסדס וטינה מצטרפים אל קורט ורייצ׳ל בניו יורק, ובליין אף מתקבל לניאד"ה. בפרק האחרון של העונה (שאף נושא את שמה) היא מקבלת חוזה לסדרה משל עצמה. לאחר שהסדרה של רייצ'ל בוטלה בתחילת העונה השישית, היא חוזרת ללימה ומגלה שהאבות שלה מתגרשים ומוכרים את בית ילדותה. היא מנסה להקים מחדש את מקהלת "כיוונים חדשים" יחד עם קורט. למרות התנגדותה החריפה של סו. בהמשך העונה היא יוצאת עם סאם לתקופה קצרה. בהתחלה היא חוששת לחזור לניו יורק לאחר כישלונה הגדול, אבל בעידודה של מרסדס היא הולכת לאודישן למחזמר. לאחר שג'סי, אהובה לשעבר חוזר כדי לשכנע אותה לחזור לברודוויי, היא מחליטה שהיא מעדיפה להשלים קודם את לימודיה בניאד"ה, והם מתנשקים עם הבטחה שיפגשו שוב בעתיד. בפרק האחרון מתגלה כאשתו של ג'סי, כאם הפונדקאית לתינוק של בליין וקורט וזוכה בפרס טוני.
פין הדסון
פין הדסון (קורי מונטית') היה קפטן נבחרת הפוטבול של התיכון. פין הוא דמות הנער "המקובל" בתיכון, חברתו קווין היא הבחורה הנחשקת בתיכון ועם הצטרפותו למקהלה חל פיחות במעמדו החברתי. במהלך העונה הראשונה בוגדת בו קווין חברתו עם חברו הטוב ביותר פאק, ממנו היא נכנסת להיריון. בצעירותו התייתם פין מאביו ועתה ישנה מערכת יחסים בין אמו לבין אביו של קורט, עד שלבסוף השניים מתחתנים. במרבית הפרקים דמותו של פין היא המבצעת את הסולו הגברי הראשי בפרק. בנוסף פין הופך להיות ידיד טוב של רייצ'ל ובסוף העונה הראשונה הם הופכים להיות כבר זוג. בעונה בשלישית הוא מציע נישואין לרייצ'ל ברי, והיא מסכימה. חתונתם אמורה להתקיים מיד אחרי התחרות האזורית, אבל החתונה נדחית בגלל התאונה של קווין בדרך לחתונה. פין נבחן לבית ספר לקולנוע כדי להפוך לשחקן, אבל בפרק האחרון מתברר שהוא לא התקבל. כשרייצ'ל ופין בדרכם לכנסייה בשביל החתונה, הוא לוקח אותה במקום זאת לתחנת הרכבת ומסביר לה שהוא נשחרר אותה לחופשי כדי שתוכל ללמוד ב"ניאד"ה", ותהפוך לכוכבת כמו שהיא נועדה להיות. בעונה הרביעית פין מנהל את המקהלה ל-3 חודשים. ובעקבות כך מחליו שהוא רוצה לעסוק בהוראה. הוא הולך לקולג' בשביל להוציא תואר בהוראה. ביולי 2013 קורי מת ממנת יתר של סמים והסנפת הוראין, מה שגרם למותו של פין בסדרה. הוקדש לזכרו של פין פרק בעונה החמישית- "The Quarterback" שעסק כולו בהתמודדות עם המוות ובהנצחתו של קורי. לא מסופר איך פין מת, אך הפרק מתחיל כשכולם נפגשים שלושה שבועות לאחר ההלוויה. כשש שנים לאחר מותו נחנך בתיכון מקינלי אולם המקהלה מחדש על שמו.
קורט האמל
קורט האמל (כריס קולפר) הוא ההומו היחיד בלהקה ובבית הספר בשתי העונות הראשונות, חברן הטוב של הבנות ובפרט של מרסדס ורייצ'ל ובעל קול סופרן ייחודי בלהקה. לאחר התאהבותה של מרסדס בו, הוא מגלה לה שהוא הומו, ולאחר מכן יוצא מהארון גם בפני אביו ושאר מכריו, וכתוצאה מכך סובל מבריונות במשך תקופה ארוכה. בעונה השנייה עוזב בשל בריונות לתיכון המקביל, "אקדמיית דלטון",והופך לחברו הטוב שלבליין, ומאוחר יותר לבן זוגו. לאחר כמה פרקים חוזר שוב לתיכון מקינלי. בעונה השלישית בליין עובר למקינלי בשביל להיות איתו. לקראת סוף העונה השלישית, בליין וקורט חווים משבר ביחסים בעקבות התכתבות של קורט עם בחור שפגש בחנות מוזיקה. הם הולכים לטיפול זוגי אצל אמה, ובליין אומר לקורט שהוא האהבה של החיים שלו. בעונה הרביעית, קורט מקבל התמחות באתר "ווג" ונפרד מבליין לאחר שהוא התוודה שבגד בו. בהמשך העונה מתקבל לניאד"ה. בפרק הראשון של העונה החמישית, לאחר שחזרו להיות ביחד, קורט מתארס לבליין לאחר שהוא הציע לו נישואין. בעונה השישית קורט חוזר לליימה כדי להשיג בחזרה את בליין, ומתברר שקורט ובליין נפרדו שוב לאחר שקורט ביטל את האירוסין. כשקורט ובליין נפגשים, קורט מגלה שבליין יוצא עכשיו עם דייב קארופסקי, הבריון מעברו של קורט. קורט מחליט להקים מחדש את מקהלת "כיוונים חדשים" ביחד עם רייצ'ל. בהמשך העונה הוא יוצא עם בחור בן 50 בשם וולטר. קורט ובליין ננעלים במעלית על ידי סו, שאומרת שהיא לא תוציא אותך אם לא יתנשקו מפני שהיא מעריצה את הזוגיות שלהם. בפרק החתונה של סנטנה ובריטני הם חוזרים להיות ביחד, ואף מתחתנים במקביל לסנטנה ובריטני. הם יוצאים לירח דבש אך חוזרים עקב השריפה בדלטון. כחמש שנים לאחר מכן קורט ובליין מצפים לתינוק שרייצ'ל נושאת כאם פונדקאית ומנהלים יחד קריירה מוזיקלית ואף מתפרסמים.
נוח פאקרמן
נוח "פאק" פאקרמן (מארק סאלינג) הוא חברו הטוב של פין ושחקן בנבחרת הפוטבול. מוצאו יהודי, דמותו קשוחה וגברית, הוא מתהדר בתספורת מוהק בולטת ומרבה להתעלל בילדי התיכון הדחויים. פאק ידוע כרודף שמלות במקינלי, אך העניין פוחת לאחר הצטרפותו למקהלה. פאק הוא אביה של בת', בתה של קווין. בעונה השלישית הוא מבקר אצל שלבי קורקורן, אימה המאמצת של בת', ומתאהב בשלבי. בעקבות ציונו הנכשל במבחן בגאוגרפיה, הוא מבין שלא יסיים תיכון, דבר שאליו הוא מתייחס בביטול אבל מגלים שהוא רצה את זה מאוד. בעונה הרביעית מתגלה כאחיו של ג'ייק. מתחיל לצאת עם קווין בעונה החמישית לאחר שהבינו שמעולם לא יצאו באופן רשמי. הצטרף לצבא כמחווה לפין ומשרת בחיל האוויר. בזוגיות עם קווין.
ארטי אברמס
ארטי אברמס (קווין מקהייל) הוא תלמיד נכה בכיסא גלגלים, סולן בלהקה וגיטריסט. ארטי מתמודד בלהקה עם נכותו וחלומו להיות רקדן, כמו גם עם רצונו לקשרים רומנטיים משמעותיים. הלהקה מאפשרת לו לממש חלומות אלו וכך למשל ארטי הוא בן זוגה של טינה בעונה הראשונה. טינה וארטי נפרדים לאחר שגילה שזייפה את הגמגום שלה, אך חוזרים להיות ביחד בהמשך העונה. בתחילת העונה השנייה מתברר כי טינה נפרדה מארטי כדי להיות עם מייק צ'אנג, והוא מנסה להשיג אותה בחזרה ללא הצלחה. בפרק הדואטים הוא ובריטני מתחילים לצאת, אך הוא נפרד ממנה כי הבין שהיא רק ניסתה להשתמש בקול שלו. הם חוזרים להיות ביחד לאחר מכן, אבל לקראת סוף העונה הם נפרדים כי ארטי קרא לה טיפשה. בעונה השלישית הוא מנסה לחזר אחרי שוגר אך נכשל. בעונה החמישית, ארטי יוצא עם קיטי ומועמד להיות מצטיין המחזור אך לא מקבל את התואר הזה. הוא התקבל לבית הספר לקולנוע בברוקלין, אך לא רוצה ללכת מחשש שאימו תהיה בודדה, אבל היא משכנעת אותו ללכת לקולג'. לאחר שסיים את לימודיו, הוא עבר ללמוד בבית הספר לקולנוע. כחמש שנים לאחר מכן מתגלה שהוא וטינה נהפכים לזוג והוא אף כותב לה תסריטים למשחק שזוכים להכרה.
קווין פאבריי
קווין פאבריי (דיאנה אגרון) היא קפטן נבחרת המעודדות, בת טיפוחה של "סו" והנערה הפופולרית בתיכון. קווין היא חברתו של פין, אך בוגדת בו עם חברו הטוב פאק, שמכניס אותה להיריון. היא מסתירה מפין את זהותו האמיתית של האב ומחליטה למסורו לאימוץ בידי טרי שוסטר. ההיריון מוביל לסילוקה מנבחרת המעודדות, לפיחות במעמדה החברתי ולהצטרפות למקהלה. בהמשך נתגלה הריונה להוריה לאחר שפין שר בארוחת הערב עם משפחתה שיר הרומז על כך. לאחר הגילוי הוריה מסלקים אותה מהבית, והיא עוברת לגור עם פין. כשמתגלה זהות האב פין נפרד ממנה, ומרסדס מציעה לה לעבור לגור אצלה, מה שהופך את השתיים לחברות טובות. עם הולדת התינוקת היא נמסרת לאמה הביולוגית של רייצ'ל, שלבי. בעונה השנייה היא מתחילה לצאת עם סאם, אך בוגדת בו עם פין. היא מנהלת קמפיין כדי שיזכו במלך ומלכת הנשף, אך הם לא זוכים. בפרק של ההלוויה של אחותה של סו פין נפרד ממנה. בעונה השלישית היא צבעה את השיער בוורוד, עשתה קעקוע ונזם והצטרפה ל "מופקרות" אך אחר כך חוזרת לצבע שיערה הטבעי. בפרק החתונה של פין ורייצ'ל היא מסמסת לרייצ'ל שהיא בדרך תוך כדי נהיגה, וכתוצאה מכך מתנגש בה רכב והיא נשארת בכיסא גלגלים למשך מספר פרקים, דבר שמקרב בינה לבין ארטי. היא מחליטה ללמוד באוניברסיטת יל ויוצאת עם אחד הפרופסורים שם לתקופה קצרה בעונה החמישית. שוכבת עם סנטנה בחתונה של מר שו ואמה לאחר ששתיהן השתכרו, ושתיהן מחליטות שזה היה חסר משמעות. בעונה החמישית היא יוצאת עם אדם עשיר בשם ביף מקינטוש אבל מחליטה להיפרד ממנו כי הוא לא העריך אותה והתנהג אליה בגועליות. בפרק שלאחר מכן, היא מחליטה לצאת עם פאק לאחר ששניהם הבינו שמעולם לא יצאו באופן רשמי.
מרסדס ג'ונס
מרסדס ג'ונס (אמבר ריילי) היא דיווה שחורה ואופנתית. מתאהבת בקורט, אבל הוא לא רוצה לגלות לה שהוא הומו ואומר שהוא מאוהב ברייצ'ל בסיום הפרק יוצר מהארון בפני מרסדס. מרסדס מתאפיינת בעמידה על עקרונותיה גם במחיר של דחייה חברתית. במהלך העונה התחברה עם קווין והזמינה אותה לגור בביתה. בעונה השנייה מרסדס עוברת משבר הזנחה, שמגיע לשיאו בפרק ה־17 "לילה של הזנחה", בו היא מתבקשת להופיע במופע התרמה, אך מבקשת תנאים מיוחדים כדי להופיע, לדוגמה - כלבלבים לנגב בהם את הזיעה. בסוף אותה עונה, ממש בסוף הפרק האחרון, מתברר שהיא יוצאת עם סאם אוונס. בתחילת העונה השלישית היא עוזבת את "כיוונים חדשים" ועוברת למקהלה חדשה שהוקמה במקינלי, על ידי אביה של שוגר מוטה, "הטראבלטונס", שאותה מנהלת שלבי קורקורן (אמא של רייצ'ל), יחד עם סנטנה ובריטני. בסופו של דבר, הלהקה מפסידה בתחרות האזורית והבנות חוזרות ל"כיוונים חדשים". בתחילת העונה השלישית מרסדס יצאה עם שיין אבל אחר כך נפרדה ממנו וחזרה לסאם. בעונה החמישית, היא קיבלה חוזה הקלטות ואחרי הפרק האחרון היא יצאה עם בריטני וסנטנה לסיבוב הופעות. בעונה השישית היא חוזרת כדי לשמש כמנטורית ל"כיוונים חדשים" החדשים ומייעצת לרייצ'ל לחזור לברודוויי. לאחר שהיא יוצאת לחמם במופע ההופעות של ביונסה היא נהפכת רשמית לכוכבת מוכרת ועדיין נתקלת בחיזורים מסאם.
טינה כהן צ'אנג
טינה כהן צ'אנג (ג'נה אושקוביץ) היא גותית ביישנית ממוצא אסייתי. טינה היא אחת מחברי המקהלה המקוריים. מתחילה לצאת עם ארטי בעונה הראשונה, אך הוא נפרד ממנה לאחר שגילה שזייפה את הגמגום שלה. לאחר כמה פרקים הם חוזרים להיות ביחד. בעונה השנייה עוזבת טינה את ארטי עבור מייק צ'אנג. בעונה השלישית היא מרגישה שאף אחד לא מתייחס אליה או לוקח אותה ברצינות, ולאחר שהיא נופלת למזרקה בקניון היא חווה חלום החלפת גופים, שבו היא הופכת לרייצ'ל ברי ולהפך. לאחר מכן היא עוזרת לרייצ'ל להשיג אודישן חוזר לניאד"ה. בין סוף העונה השלישית לתחילת העונה הרביעית טינה נפרדת ממייק בשל המרחק ביניהם, והיא מתאהבת בבליין לכמה פרקים בעונה זו. בעונה החמישית, היא זוכה בתואר מלכת הנשף וגם מועמדת למצטיינת המחזור יחד עם ארטי אך לא זוכה בתואר זה. בזמן שהיא ברשימת ההמתנה של אוניברסיטת בראון, היא בודקת עוד אוניברסיטאות לגיבוי. בליין, ארטי וסאם מנסים לשכנע אותה לבוא איתם לניו יורק אפילו שאין לה תוכניות לשם, ובהתחלה היא מסרבת אבל בסוף משתכנעת. בטקס הסיום היא מודיעה להם שהיא לא תוכל לבוא איתם לניו יורק כי היא התקבלה לאוניברסיטת בראון. לאחר שסיימה ללמוד במקינלי, היא עוברת ללמוד באוניברסיטת בראון. כחמש שנים לאחר מכן נחשף כי היא וארטי ביחד והיא מככבת בסרטים שהוא כותב.
בריטני סוזן פירס
בריטני סוזן פירס (האת'ר מוריס) היא אחת מהחברות בלהקה, שהצטרפה יחד עם קווין וסנטנה. ידועה בבית הספר כטיפשה. סנטנה היא חברתה הטובה ביותר. בעונה הראשונה בריטני אומרת לכולם שהיא וסנטנה עשו סקס, מה שמעיד שהן "חברות עם הטבות". בעונה השנייה בפרק הדואטים רואים את סנטנה ובריטני מתנשקות על מיטתה של בריטני, והיא מציעה שישירו דואט ביחד. סנטנה אומרת לבריטני שהיא לא מתנשקת איתה כי היא מאוהבת בה, אלא כי פאק בכלא נוער. כנקמה בריטני מחליוה לשיר עם ארטי ומתחילה לצאת איתו, ולאחר מכן מתאהבת בו. לאחר מכן הוא נפרד ממנה כי סנטנה אמרה לו שבריטני משתמשת בו בשביל הקול שלו, אך הם חוזרים להיות ביחד לאחר מכן. כמה פרקים אחר כך הולי הולידיי חוזרת, ובריטני שואלת את סנטנה מה קורה ביניהן. סנטנה עונה שהיא לא אוהבת כשמדברים על זה, ובריטני אומרת לה שדווקא כדאי לדבר על הרגשות שלהן. הן שרות במקהלה שיר יחד עם הולי הולידיי, ובסיום הפרק סנטנה הולכת לבריטני ואומרת לה שאחרי שהן שרו את השיר היא הבינה שהיא מאוהבת בה, ובריטני עונה שגם היא אוהבת אותה, אבל היא לא רוצה לפגוע בארטי. סנטנה נפגעת, ובינה לבין בריטני יש מתיחות במשך זמן מה. כמה פרקים אחרי זה, ארטי קורא לבריטני טיפשה, דבר שפוגע בה מאוד כי הוא היה היחיד בבית הספר שלא קרא לה ככה. בעונה השלישית בריטני וסנטנה מתחילות לצאת, וסנטנה מצליחה לשכנע את בריטני לעזוב "כיוונים חדשים" ולעבור למקהלה החדשה שהוקמה במקינלי על ידי אביה של שוגר מוטה, "הטראבלטונס", שאותה מנהלת שלבי קורקורן (אמא של רייצ'ל), יחד עם מרסדס וסנטנה. בסופו של דבר, הטראבלטונס מפסידות בתחרות האזורית והבנות חוזרות ל"כיוונים חדשים". בתחילת העונה הרביעית היא וסנטנה נפרדות בשל המרחק ביניהן, והיא מתחילה לצאת עם סאם. לאחר שהשניים הסיקו מלוח השנה של המאיה שסוף העולם יגיע עוד כמה ימים, המאמנת ביסט מחתנת אותם. לאחר כצה פרקים, מתברר שבריטני קיבלה ציון גבוה מאוד במבחן הפסיכומטרי שלה, ואילו סאם קיבל ציון נמוך מאוד. בריטני מתגלה כגאונה מתמטית, ונאמר שיש לה את המוח המחונן ביותר מאז אלברט איינשטיין. בסוף העונה בריטני עוברת ללמוד ב־MIT, מה שגורם לה ללחץ, והיא מתחילה להתנהג כמו דיווה, וזורקת את סאם אחר כך. בעונה החמישית, לאחר שהבינה שמעולם לא סיימה ללמוד במקינלי ולא קיבלה תעודת בגרות, היא מסיימת ללמוד וחוזרת להיות עם סנטנה. הן טסות לחופשה באי לסבוס. היא חוזרת בפרק האחרון של העונה ויוצאת עם סנטנה ומרסדס לסיבוב הופעות. בתחילת העונה השישית היא וסנטנה שרות מאש אפ וילדי המקהלה החדשים, ולאחר מכן סנטנה מציעה לבריטני נישואין, ובריטני משיבה בחיוב, למרות התנגדותו החריפה של קורט. מתוארת על ידי סנטנה בתור "הדבר הטוב ביותר שקרה לה". מתחתנת עם סנטנה בחתונה משותפת עם קורט ובליין.
מייק צ'אנג
מייק צ'אנג ג'וניור (הארי שום ג'וניור) - רקדן שאינו מצטיין באיכויותיו הקוליות. הצטרף למקהלה מקבוצת הפוטבול, וכשהיה צורך הוא אף בחר במקהלה על פני הפוטבול. כמו טינה הוא גם אסיאתי, והשניים הופכים לזוג בעונה השנייה במחנה אסייאתים. בעונה השלישית הוא לומד לשיר, ונבחן לתפקיד ריף במחזה "סיפור הפרברים" שהמקהלה מעלה. בעקבות רצונו לעסוק בריקוד כקריירה עתידית, הוא רב עם אביו שאומר לו שאם יחליט להמשיך בכך, הוא לא הבן שלו יותר. בתחרות האזורית, לאחר שכנועים רבים מצד טינה, אבא של מייק מגיע לצפות בהופעה, ומבין שזה מה שמייק אוהב לעשות. הוא מגיע למייק ואומר לו שיעזור לו לממן את לימודיו באוניברסיטה לריקוד. בסוף לימודיו בתיכון הולך ללמוד באוניברסיטת ג'ופרי לבלט. בעונה הרביעית ובעונה החמישית הוא חוזר לכמה פרקים, ובעונה השישית בחתונה של סנטנה ובריטני וקורט ובליין טינה מציעה לו להתחתן איתה, על אף שהם לא יוצאים. הוא אומר לה שגם הוא עדיין אוהב אותה, אבל הוא לא יתחתן איתה כי היא צריכה למצוא אדם שהיא באמת תרצה להתחתן איתו.
בליין אנדרסון
בליין אנדרסון (דארן כריס) הוא תלמיד מוכשר הומו בתיכון המקביל דלטון, לוקח חלק עיקרי במקהלה "וורבלרס", בה כולם לבושים במדים וחולקים דפוסי התנהגות זהים. בעונה השנייה קורט עובר לדלטון ואף מתחרה איתם בתחרות המקומית. קורט מתאהב בבלין והם יוצאים, אך קורט החליט לחזור למיקנלי והוא מפחד שלא יוכלו לשמור על קשר ולהמשיך להיות חברים כשהם בתיכונים אחרים, ולכן קורט משכנע את בליין להצטרף ל "כיוונים חדשים". בעונה השלישית בליין מצטרף למקינלי. קורט ובליין נפרדים בפרק הרביעי של העונה הרביעית כי בליין בגד בו עם מישהו שהכיר בפייסבוק. בהמשך העונה הוא מתאהב בסאם. בפרק הראשון בעונה החמישית בליין וקורט חוזרים להיות ביחד והוא מציע לקורט להתחתן איתו והוא מסכים. הוא זוכה בתואר מצטיין המחזור ולאחר שהוא מסיים ללמוד במקינלי, הוא עובר ללמוד בניאד"ה עם קורט ורייצ'ל. בהתחלה הוא גר בדירה של קורט, רייצ'ל וסנטנה (שהייתה בחופשה עם בריטני באותו זמן) אבל הוא מחליט לעבור לגור עם סאם ומרסדס וחוזר לגור עם קורט בפרק האחרון של העונה. בעונה השישית הוא נפרד מקורט פעם נוספת לאחר שקורט ביטל את האירוסין שלהם. הוא התחיל לצאת עם קארופסקי והוא משמש בתור המנהל של הוורבלרס בדלטון. הכריז על מלחמה בין הגלי קלאב של רייצ'ל וקורט ובין הוורבלרס כי הם גנבו לו תלמידה אף על פי שסיכמו במפורש שאסור לגנוב תלמידים אחד מן השני. התחתן עם קורט בחתונה משותפת עם בריטני וסנטנה והם יצאו לירח דבש אך חזרו בגלל השריפה בדלטון. לאחר שהוורבלרס עברו למקינלי הוא עוזר לקורט, רייצ'ל ומר שו להנחות אותם. כחמש שנים לאחר מכן הוא וקורט מצפים לתינוק ורייצ'ל משמשת כאמא הפונדקאית, בנוסף הוא מנהל קריירה מוזיקלית מצליחה.
סאם אוונס
סאם אוונס (קורד אוברסטריט) הוא תלמיד חתיך שמבקש להתערות במהרה ולהיות פופולרי. לשם כך מצטרף בתחילה אוונס לנבחרת הפוטבול ולאחר פציעתו עובר ללהקה. מרבה להתאמן ולשמור על גוף שרירי. בינו לבין דמותו של פין ישנה תחרות סמויה, בעקבות שיוצא עם קווין, וגם על תפקיד הקווטרבאק במשחקי הפוטבול. אוונס יוצא בתחילה עם קווין, אך לאחר שמגלה שהיא בוגדת בו עם פין, לאחר שפין ורייצ'ל נפרדו, יוצא עם סנטנה. בסוף העונה רואים כי בת זוגו היא מרסדס ג'ונס. בעונה השלישית בפרק 8 הוא חוזר לגלי קלאב לאחר שעבר עם משפחתו לקנטקי ועבד בתור חשפן כדי לעזור להוריו לשלם את שכר הדירה. בפרק 16 הוא ומרסדס חוזרים להיות ביחד. בעונה הרביעית הוא ובריטניה יוצאים והם עושים חתונה ״בכאילו״ ומשפחה ״בכאילו״ ולאחר שהיא עוברת ל-MIT הם נפרדים. בעונה החמישית, סאם מחליט לעבור לקריירת דוגמנות לאחר שלא הצליח למצוא אוניברסיטה שמתאימה לו. בסוף העונה הוא חוזר לליימה לאחר שעבודת הדוגמנות שלו נחלה הצלחה. יוצא עם רייצ'ל לתקופה קצרה בעונה השישית. חברם הטוב ביותר של בליין וטינה. מאמן הפוטבול המחליף של ביסט. לאחר הפיכתו של מיסטר שו למנהל בית הספר סאם הופך למנהל מקהלת כיוונים חדשים ועדיין מחזר אחרי מרסדס.
ג'ייק פאקרמן
ג'ייק פאקרמן (ג'ייקוב ארטיסט) הוא תלמיד חדש במקינלי ואחיו הקטן של פאק (מאותו האבא) אבל פאק לא ידע על קיומו. נבחן למקהלה אבל לא מתקבל בגלל התנהגותו הלא הולמת בבית הספר. לאחר שוויל הפגיש בינו לבין אחיו הגדול, פאק משכנע אותו להצטרף למקהלה. שובר הרבה לבבות בבית הספר. יוצא עם קיטי, אך הם נפרדים בפרק הרביעי והוא מתחיל לצאת עם מארלי בפרק השמיני. הם נפרדים בעונה החמישית כי הוא בגד בה עם ברי. בעונה השישית מסתבר שסו סילקה אותו, את מארלי, את ריידר ואת יוניק ממקינלי.
מארלי רוז
מארלי רוז (מליסה בנויסט) היא תלמידה חדשה במקינלי היי, והבת של אשת הקפיטריה החדשה, דבר שגורם לתלמידים רבים לצחוק עליה. התקבלה למקהלה כבר בפרק הראשון. היא מתאהבת בג'ייק, אבל הוא התחיל לצאת עם קיטי ולאחר שהם נפרדים היא מתחילה לצאת איתו. הם נפרדים בעונה החמישית כי היא מגלה שהוא בגד בה עם ברי. בעונה השישית מסתבר שסו סילקה אותה, את ג'ייק, את ריידר ואת יוניק ממקינלי.
ווייד/יוניק אדמס
ווייד/יוניק אדמס (אלכס נוול) - חבר מקהלה יריבה (אדרנלין קולי). יוניק היא טרנסג'נדרית - ובמקור קוראים לה ווייד. ווייד תמיד הרגיש כמו בת ובעידודם של קורט ומרסדס הופיע בבגדי נשים בהופעות. היא מצטרפת למקינלי בעונה הרביעית. בעונה השישית מסתבר שסו סילקה אותה, את מארלי, את ריידר ואת ג'ייק ממקינלי. חברתה הטובה ביותר של מארלי. מתאהבת בריידר ומתחזה לנערה בשם קייטי כדי להתחבר אליו. חוזרת בעונה השישית כדי לעזור לוויל ללמד את "אדרנלין קולי" על סובלנות.
ריידר לין
ריידר לין (בלייק ג'נר) הוא תלמיד חדש במקינלי היי, פין איתר אותו לאחר שראה אותו מתאמן פוטבול (כמחווה לגילוי של פין על ידי וויל שוסטר) ומשכנע אותו להצטרף למקהלה. הוא מתאהב במארלי לאחר שעבר אודישן לתפקיד "דני זוקו" בגריז ועקב כך ג'ייק מתמודד גם הוא, הם מתחרים על ליבה של מארלי. לאחר שג'ייק עזר לריידר לגלות שהוא דיסלקט, הם נעשים חברים. בפרק אחד בעונה הרביעית, מתברר שכשהיה קטן, הבייביסיטר שלו הטרידה אותו. הוא מתאהב בקאטפיש שלו - קייטי, שבסוף מתברר שהיא יוניק. חשב על לפרוש מן המקהלה בסוף העונה הרביעית אבל בעונה החמישית לא היה כל זכר לזה. בעונה השישית מסתבר שסו סילקה אותו, את ג'ייק, את מארלי ואת יוניק ממקינלי.
קיטי ווילד
קיטי ווילד (בקה טובין) היא תלמידה חדשה במקינלי היי, מעודדת שנואה על ידי רוב חברי המקהלה, היא מתחלה לצאת עם ג'ייק, אך הם נפרדים במהרה. בפרק אחד של העונה הרביעית היא מספרת לריידר שהיא נאנסה על ידי אחיה הגדול של חברה טובה שלה ומכיוון שלא האמינו לה היא עברה בית ספר. יצאה עם ארטי בעונה החמישית. בהמשך מתברר שהיא כועסת על ארטי כי הוא עזב אותה. מנהלת את המעודדות. היחידה מבין הדור החדש של העונה הרביעית שסו לא סילקה ממקינלי בתחילת העונה השישית וזאת מאחר כי סו ראתה את הפוטנציאל שבה.
טרי שוסטר
טרי שוסטר (ג'ייסלין ג'ילסיג) היא אשתו של וויל שוסטר, הסובלת מבעיות פוריות. טרי מסתירה מבעלה את עובדת הריונה היריון מדומה ולשם כך נעזרת בתחבולות שונות ואף מגיעה להסכם על אימוץ תינוקה של קווין. לבסוף הזוג נפרד עקב גילויו של וויל.
ברט האמל
ברט האמל (מייק אומאלי) הוא אביו של קורט, ומלווה אותו לכל אורך הסדרה. פועל רבות כדי לגרום לקורט להרגיש נוח עם היותו הומו, לראשונה כאשר אמר לקורט שהוא אוהב אותו על אף היותו הומו, לאחר שקורט חשף בפניו זאת. מגן על משפחתו מפני בוז ולעג, ופועל להענשת דייב לאחר שהלה איים להרוג את קורט אם יספר שנישק אותו. בתחילת העונה השנייה חוטף ברט התקף לב ועקב כך מאושפז בבית החולים, אך לאחר כמה פרקים משתחרר לביתו. בפרק 8 שבעונה השנייה הוא מתחתן עם קרול, אימו של פין הדסון. בעונה השלישית ברט רץ לקונגרס כנגד סו ומנצח אותה בבחירות. בעונה הרביעית חלה בסרטן הערמונית, אך החלים. בעונה החמישית הוא וקרול ליוו את חברי "כיוונים חדשים" לתחרות הלאומית. כשהגיעו, לקרול היה קשה לראות את חברי הלהקה בלי פין, שמת זמן קצר קודם, לכן עזבו, אך לבסוף חזרו ועודדו את הלהקה. הוא וקרול הופיעו בפרק האחרון בשיר הסיום.
שלדון ביסט
שלדון (שאנון) ביסט (דוט מארי ג'ונס) לשעבר שאנון ביסט, הוא מאמן קבוצת הפוטבול בבית הספר, לאחר שלקן טנאקה הייתה התמוטטות עצבים. טרנסג'נדר ולשעבר אישה עוצמתית אבל רגישה מאוד. דמותה של סו עוינת את ביסט ומנסה להכשילו, אך ביסט מגן עליה כשמגלים מי היא באמת בעונה השישית. בינו לבין וויל יש קשר חברי הדוק, לאחר שגילה את רגישותו מפני יחסה של סו. בעונה השלישית ביסט מתחנן עם קוטר אך הקשר לא מחזיק מעמד מכיוון שקוטר הרביץ לו. בעונה השישית הוא מתחיל להיעדר מהאימונים שלו ומשאיר לסאם את רוב העבודה. כשסאם, ספנסר ועוד כמה תלמידים מביאים דאגה ופונים לסו, הוא משקר לסו שיש לו סרטן. לקראת סוף הפרק השלישי בעונה השישית הוא מתוודה בפני סו וסאם שאין לו סרטן ושהוא בעצם נעדר מהאימונים כדי להשלים את התהליכים הרפואיים שלו במטרה לשנות את מינו לבן. כשסאם וסו שואלים אותו ממתי הוא מרגיש ככה הוא עונה "מתמיד".
לורן זייסיס
לורן זייסיס (אשלי פינק) היא נשיאת מועדון הווידאו ומנהיגת נבחרת ההתאבקות של בית-הספר, בעונה השנייה פאק מצליח לשכנע אותה להצטרף למקהלה לאחר עזיבתו של קורט, ומתאהב בה. היא נוסעת עם הקבוצה לניו יורק בעונה השנייה, אך לא מגיעה למקהלה בשנה שאחרי. מופיעה בפרק "סיידי הוקינס" שבעונה הרביעית.
דייב קארופסקי
דייב קארופסקי (מקס אדלר) הוא שחקן פוטבול ש"נדבק" לקורט ומנסה לפגוע בו בכל דרך אפשרית. סיבת הפגיעות מתגלה בעונה השנייה, כאשר הוא מנשק את קורט. הוא מציק אף לחברי קבוצת הפוטבול שנמצאים במקהלה, וככה הוא מוצא את עצמו בבעיות עמוקות יותר ויותר, עד שהוא מושעה. לאחר זמן, מצטער על מה שעשה, ומקים יחד עם סנטנה את הצוות שמגן על ההומואים בבית הספר, בשביל שלא תספר לכולם שהוא הומו. בעונה השלישית הוא מציע לקורט לצאת איתו וכשההוא מסרב הוא כועס ועוזב את המקום. חבר של דייב רואה אותו עם קורט ומבין שהוא הומו ומגלה לכל בית הספר בו דייב לומד. דייב ניסה להתאבד בעקבות הבריונות. בתחילת העונה השישית הוא מתחיל לצאת עם בליין לאחר שהוא וקורט נפרדו שוב.
ג'סי סיינט ג'יימס
ג'סי סיינט ג'יימס (ג'ונתן גרוף) הוא הזמר הראשי של "אדרנלין קולי" המקהלה היריבה של המועדון. בעונה הראשונה ג'סי ורייצ'ל מתאהבים והופכים לזוג, אך לבסוף מחליט ג'סי להקריב את אהבתו בשביל זכייה בתחרות הארצית בפעם הרביעית. בעונה השנייה ג'סי חוזר ל-3 פרקים בהם הוא חוזר אל רייצ'ל, ולאחר שסיים את לימודיו התיכוניים, הוא בא לייעץ ל"כיוונים חדשים". חזר בעונה השישית כדי לשכנע את רייצ'ל לחזור לברודוויי ולשחק לצידו. היא אומרת שהיא מעדיפה לחזור לניאד"ה והם מתנשקים ומבטיחים להיפגש שוב בהמשך. בפרק האחרון של הסדרה הם מתגלים כנשואים.
שלבי קורקורן
שלבי קורקורן (אידינה מנזל) היא שלבי היא המנהלת של להקת "אדרנלין קולי", היא נחשבת לאחת הבמאיות הטובות באמריקה למקהלות בית ספריות. היא מבקשת מהסולן הראשי שלה, ג'סי סיינט ג'יימס, להתחבר לרייצ'ל ברי כדי שתוכל להעביר לה קלטת שלה שרה, כדי שרייצ'ל תבין שהיא האמא הביולוגית שלה, שכן רייצ'ל היא בת לשתי הורים הומוסקסואלים (שאף הופיעו בפרק בעונה השלישית) שפנו לאם פונדקאית. בסוף העונה שלבי מאמצת את בת', ביתם של קווין פאבריי ונוח פאקרמן, ועוברת לניו יורק. בעונה השנייה שלבי חוזרת עם בת' בפרק השני כדי לנהל מקהלה שנייה שנפתחת במק'נלי על ידי אל מוטה, אביה של שוגר מוטה. החזרה שלה מעוררת קשיים ובעיות אצל קווין ונואה בגלל בת'. קווין, שחייה השתנו והיא נמצאת במשבר, מנסה להחזיר אליה את בת', ופאק מנהל רומן עם שלבי. אחרי שקווין מגלה על הרומן של פאק ושלבי היא מאיימת לספר למהל בית הספר, פיגניס, על רומן כדי שיפטר את קורקורן, אך רייצ'ל משכנעת אותה שזה מעשה רע, על אף הרומן הלא חוקי, וקווין משתכנעת. לבסוף המקהלה של שלבי, "הטראבלטונס", מפסידה בתחרות האזורית ושלבי חוזרת לניו יורק.
סאנשיין קוראזון
סאנשיין קוראזון (צ'ריס פמפנגקו) היא דמות התלמידה החדשה והזרה בתיכון. היא מגיעה דרך תוכנית חילוף תלמידים מהפיליפינים. בתחילה היא מצטרפת ללהקה, אך בעקבות היחס העוין שקיבלה מרייצ'ל, מפני שרייצ'ל פחדה שהיא תקבל את הסולואים שלה, היא עוזבת ועוברת ללהקה המתחרה, 'אדרנלין קולי'. בסוף העונה, היא ורייצ'ל משלימות.
הולי הולידיי
הולי הולידיי (גווינת' פאלטרו) היא מורה מחליפה במקינלי היי. יוצאת עם וויל לזמן קצר ואחר כך עוזבת למשרה אחרת. מחוברת לתלמידי המקהלה ומתנהגת כמוהם, מלמדת על חומר שהם אוהבים ועוד. היא חוזרת בפרקים 12 ו-13 של העונה החמישית וביחד עם אפריל רודס, היא מנסה למנוע את סיומה של המקהלה.
שוגר מוטה
שוגר מוטה (ונסה לגינס) היא תלמידה חדשה בתיכון מקינלי היי שמגיעה ממשפחה עשירה ולוקה בתסמונת אספרגר. היא ניסתה להתקבל למקהלה בפרק הראשון של העונה השלישית, והייתה הבן אדם הראשון שאיי פעם ניסה להיבחן ולא התקבל, כיוון שלא ידעה לשיר בכלל. היא הצטרפה למקהלה המתחרה שאבא שלה הקים, אך בסופו של דבר כאשר הפסידו בתחרות האזורית היא הצטרפה למקהלה. יצאה עם רורי. חזרה להשתתף בחתונה של סנטנה ובריטני. מתוארת בידי השחקנית שלה ומעריצים רבים בתור "הבת העתידית של בריטנה (בריטני וסנטנה)".
שיין טינסלי
שיין טינסלי (למרכוס טינקר) הוא שחקן פוטבול אפרו-אמריקאי שהישר בפרק הראשון הופך להיות בן זוגה של מרסדס אך הם נפרדים במהלך העונה. מופיע למספר פרקים אחדים. מקבל מלגה לפוטבול במקום פין.
סבסטיאן סמיית'
סבסטיאן סמיית' (גרנט גאסטין) הוא תלמיד מקהלה הומו בתיכון מקביל. הוא מנסה למצוא חן בעיני בליין, אך בליין לא מסכים לעזוב את קורט לטובתו. הוא שופך על בליין ברד עם תערובת סלעי מלח שהיה בכלל מכוון לקורט, ופוגע לו בעין - מה שגרם לקרנית העין שלו להישרט ולשבת בבית למשך שבוע בערך. סבסטיאן נוהג בבריונות בדייב שרוצה לצאת מהארון ומרגיש אחראי לניסיון התאבדותו. בפרק של התחרות האזורית הוא מתנצל בפני כל חברי מועדון גליי ומקדיש את המופע לדייב. בעונה הרביעית הוא מוותר על תוארו בתור הקפטן של הוורבלרס לטובת האנטר אבל התפקיד חוזר אליו בעונה החמישית.
רורי פלנגן
רורי פלנגן (דימיאן מקגינטי) הוא תלמיד שהגיע מאירלנד במסגרת חילופי תלמידים. התאהב בבריטני ולאחר מכן בשוגר. הוא מצטרף למקהלה בגלל פין, שביקש ממנו להצטרף כיוון שהיו חסרים להם חברים. מופיע בעונה הרביעית בתור המלאך השומר של ארטי.
ג'ו (ג'וזף) הארט
ג'ו (ג'וזף) הארט (סמואל לארסן) הוא תלמיד חדש, בעל ראסטות (טוען שלכל ראסטה יש שם מהתנ"ך), עם פסוקים מהת"נך מקועקעים על גופו, ונוצרי אדוק. חבר במועדון "חיילי אלוהים". מצטרף למקהלה לאחר שהופיע במקינלי יחד עם "חיילי אלוהים" בתור הודעה מזמרת לכבוד הוולנטיין. פונה למנהל מקינלי בטענה שסנטנה ובריטני לא יכולות להתנשק בפומבי, סנטנה מגלה שהוא פנה למנהל ומנסה להפיל אותו בכך שהיא מבקשת מ-"חיילי אלוהים" לבצע שיר לבריטני, לבסוף הם מבצעים את השיר במסיבת הוולנטיין של שוגר. לאחר תאונת הדרכים של קווין, ג'ו וקווין מתחברים לאחר שהגיע לכל טיפולי הפיזיותרפיה שלה ועזר לה לשוב ללכת. קווין התאהבה בג'ו וכך גם ג'ו, אך בגלל אמונתו, הם מחליטים לא להפוך לזוג ולהמשיך הלאה כחברים. בעונה השישית הוא חוזר כדי להתוודות שסו גזרה לו את הראסטות.
הרמוני
הרמוני (לינדזי פירס) היא חברת מקהלה יריבה שהפסידו בתחרות המקומית. מוכשרת מאוד, ודומה לרייצ'ל.
קופר אנדרסון
קופר אנדרסון (מאט בומר) הוא אחיו הגדול של בליין. ידוע בנרקיסיסטיות שלו ובאהבתו למשחק.
ברודי וסטון
ברודי וסטון (דין גייר) הוא תלמיד ב־NYADA שגדול מרייצ'ל בשנה, הוא מתאהב בה. בהמשך העונה מתברר שהוא בעצם ג'יגולו והוא בוגד ברייצ'ל עם נשים אחרות תמורת כסף. ניהל רומן עם קסנדרה ג'וליי.
איזבל רייט
איזבל רייט (שרה ג'סיקה פרקר) היא המנהלת של Vouge.com, המקום בו קורט עובד והיא משמשת לו בוסית. קורט הוא העוזר שלה, והוא עוזר לה למצוא רעיונות עבור האתר של ווג.
האנטר קלארינגטון
האנטר קלארינגטון (נולן ג'רארד פאנק) הוא הקפטן של הוורבלרס בעונה הרביעית. הוא היה בפנימייה צבאית לפני שהגיע לדלטון. מנסה להחזיר את בליין אבל לא מצליח ובהמשך העונה מתברר שבגללו הוורבלרס היו על סטרואידים ובגלל זה הם ניצחו.
דני
דני (דמי לובאטו) היא מלצרית לסבית בדיינר שבו עובדים רייצ'ל, קורט וסנטאנה במשך העונה החמישית. חברתה של סנטאנה עד פרק 13 (כנראה). נמצאת בלהקה של קורט.
אליוט "סטארצ'יילד" גילברט
אליוט "סטארצ'יילד" גילברט (אדם למברט) הוא רוקיסט. חבר בלהקה שקורט מקים. בהתחלה קורט והוא לא מסתדרים, אבל בהמשך הם מצליחים להסתדר. נמצא בלהקה של קורט.
ג'ון דולוויי
ג'ון דולוויי (שירלי מקליין) היא סוציאליסטית ניו יורקית עשירה. קורט נבחר להופיע מולה בניאד"ה, ומצרף את בליין למופע. היא בוחרת בבליין בליין ומעלה איתו מופע. בהתחלה היא מנסה לגרום לו להיפרד מקורט, אבל בסוף היא מבינה שזאת אהבה אמיתית, ונהנית משניהם.
ברי
ברי (ארין ווסטברוק) היא מעודדת. גרמה לג'ייק להיפרד ממארלי וכשטינה זכתה במלכת הנשף היא גרמה לזה שיפול עליה דלי של ברד וכולם צחקו עליה. סו מטילה עליה את המשימה להשפיל את המקהלה כשהם מנצחים בתחרות הלאומית, אבל היא לא מופיעה מהפרק השמיני של העונה.
ז'אן בפטיסט
ז'אן בפטיסט (סקיילר אסטין) הוא המנהיג של "פיצוץ גרון", להקה מתחרה מאינדיאנה. מסופר שהוא נולד בקוויבק להורים אקרובטים והופיע בסירק דה סוליי לפני שעבר לפורט ויין. מכונה על ידי בליין בתור "בריון עם קוד מוסרי".
רופרט קאמפיון
רופרט קאמפיון (פיטר פצ'ינלי) הוא הבמאי של ההפקה של "מצחיקונת" שבה משתתפת רייצ'ל. לא רצה לקבל אותה בהתחלה בשל חוסר ניסיון אבל בסוף קיבל אותה. היה מופתע מזה שרייצ'ל וסנטנה הגיעו מאותו בית ספר ולא היה אכפת לו מהריב שלהן אלא רק מהפופולריות של ההצגה. איים על רייצ'ל כשרצתה להיבחן לתפקיד בטלוויזיה ושיקרה לו.
ספנסר פורטר
ספנסר פורטר (מרשל ויליאמס) הוא שחקן פוטבול הומו במקינלי שסו מנסה לגייס כדי לעזור לה להרוס את המקהלה מחדש אך מצטרף אליה לבסוף בעקבות שכנוע מסאם. ניסה לעזור לרודריק להוריד במשקל. יוצא עם אליאסטר - חברו הטוב ביותר של רודריק.
מייסון מקארת'י
מייסון מקארת'י (בילי לואיס ג'וניור) הוא מעודד ואחיה התאום של מדיסון. התאהב בג'יין.
מדיסון מקארת'י
מדיסון מקארת'י (לורה דרייפוס) היא מעודדת ואחותו התאומה של מייסון.
רודריק מיקס
רודריק (נוח גות'רי) הוא תלמיד שעבר משיקגו ללימה. מתבודד. אוהב לשמוע מוזיקה וכמעט אף פעם לא מוריד את האוזניות שלו, עד שהצטרף למקהלה. ספנסר עוזר לו להוריד במשקל. חברו הטוב ביותר של ספנסר.
ג'יין הייוורד
ג'יין הייוורד (סמנתה מארי וייר) היא תלמידה שלמדה בדלטון בתור התלמידה הבת היחידה שם ורצתה להתקבל לוורבלרס, אף על פי שזו מקהלה רק של בנים. בליין איים שהוא יתפטר מהעבודה שלו אם הם לא יקבלו אותה והיא עברה למקינלי והצטרפה למקהלת "כיוונים חדשים".
סקיילר
סקיילר (מייקו אוליבייר) הוא הוורבלר הראשי החדש. בתחילת העונה מביע התנגדות להצטרפותה של ג'יין לוורבלרס. מצטרף למקינלי ביחד עם כל הוורבלרס לאחר השריפה בדלטון. בפרק 5 סו אמרה שיש לו שם יומרני להחריד וקראה לו "טריסטן או כריספן או מונטגיו", אך בפרק 11 התגלה שמו האמיתי - סקיילר.
מיירון מוסקוביץ'
מיירון מוסקוביץ' (ג'יי ג'יי טוטה) נער מפונק בן 13 ואחיינו של המפקח בוב האריס שהמקהלה נשכרה לעשות לו בר-מצווה. הצטרף אל מקינלי שנתיים לפני שהיה אמור בזכות הדוד שלו והכסף הרב של משפחתו וכעת נמצא במקהלה. סו שונאת אותו.
אליאסטר
אליאסטר (פיניאס או'קונל) הוא נער מוזיקלי וחברו של ספנסר. רודריק היה המורה הפרטי שלו. הצטרף למקהלה.
EMD G12
EMD G12 היא סדרת קטרים דיזל-חשמליים המופעלת על ידי חברת רכבת ישראל ועל ידי חברות רכבות נוספות בעולם.
בשימוש רכבת ישראל
בשנת 1954 נקנו 23 הקטרים מסדרה זו בעבור רכבת ישראל (מספרם: 104–126). חלקם עברו הסבה למנועי 12-645E. ארבעת הקטרים נוספים הגיעו לרכבת ישראל כאשר נפלו שלל ממצרים במלחמת ששת הימים (מספרם: 127–130, המספר הסידורי שלהם שונה לאחר מכן).
החל משנת 2015 צבעה רכבת ישראל את כל הקטרים מסדרה זו בצביעה חדשה בצבעים כחול וכסף.
יחסי יפן–מלאווי
סקירה כללית
יפן ורפובליקת מלאווי מקיימות יחסים דיפלומטיים רשמיים. היחסים הדיפלומטיים שבין יפן למלאווי כוננו ביולי 1964.
פונקציה בת-חישוב
בחישוביות, פונקציה בת-חישוב היא פונקציה מקבוצת המספרים הטבעיים אל עצמה (היינו, סדרה של מספרים טבעיים), שניתן לחשב כל ערך שלה בזמן סופי. קבוצה של מספרים טבעיים היא בת-חישוב אם הפונקציה המציינת שלה בת-חישוב.
אף על פי שמושג החישוביות חל מלכתחילה על קבוצות של מספרים טבעיים, אפשר להכליל אותו לכל קבוצה בת-מניה שאפשר לסדר באופן אפקטיבי, ודרך כך לבעיות אמת-או-שקר שיש להן קלט סופי.
יחס טיורינג ודרגות טיורינג
יחס טיורינג בין פונקציות (מהטבעיים לעצמם) מוגדר כך ש-f \leq_T g אם ניתן לחשב את f באמצעות תוכנית המשתמשת ב-g בתור אורקל. יחס הסדר הזה מגדיר יחס שקילות (שתי פונקציות הן שקולות אם אפשר לחשב כל אחת מהן באמצעות השנייה), ומחלקות השקילות נקראות דרגות טיורינג. יחס הסדר על הפונקציות משרה גם יחס בין הדרגות. הדרגה הנמוכה ביותר היא זו של הפונקציות הניתנות לחישוב, ומסמנים אותה ב-0. כל דרגה כוללת רק מספר בן מניה של פונקציות, ולכן עוצמת קבוצת הדרגות היא עוצמת הרצף. ידוע שיש קבוצה מעוצמת הרצף של דרגות טיורינג שאינן בנות השוואה.
בין הדוגמאות החשובות ביותר לבעיות שאינן בנות חישוב אפשר למנות את: בעיית העצירה (K), בעיית המלה בחבורות מוצגות סופית (WP), הבעיה העשירית של הילברט (HTP), אוסף הפסוקים הנכונים בשפה מסדר ראשון של המספרים הטבעיים (עם הקבועים 0 ו-1, פעולות החיבור והכפל, ויחס הסדר) (TA), ועוד. בעיית העצירה ניתנת להכללה באופן הבא: לכל דרגת טיורינג f, מסמנים ב-'f את דרגת טיורינג הכוללת את כל התוכניות העוצרות בזמן סופי, שמותר להן להשתמש ב-f. זוהי קפיצת טיורינג. הקפיצה שומרת על יחס הסדר, ותמיד מקיימת \ f <_T f'.
מתברר שסדר טיורינג בין בעיות טבעיות רבות, כגון אלה, הוא ליניארי. כך למשל. השערת מרטין (על שם דונלד מרטין) קובעת שעבור בעיות מסוימות סדר טיורינג ניתן לתיאור באמצעות שרשראות של קפיצות טיורינג.
ויקיפדיה האלמאנית
ויקיפדיה האלמאנית (באלמאנית: Alemannischi Wikipedia) היא הגרסה של ויקיפדיה, האנציקלופדיה החופשית, בשפה האלמאנית. המיזם מופעל, כיתר הוויקיפדיות, בידי קרן ויקימדיה. גרסה זו הוקמה ב-13 בנובמבר 2003 בשפה האלזסית. כעבור שנה הורחב הפרויקט כדי שיוכל להחיל את כל הדיאלקטים האלמאניים בשל פעילות נמוכה בשנה הראשונה לפרויקט.
נכון ל- ב ישנם בו  ערכים ו- משתמשים פעילים.
נכון לחודש יולי 2017 הייתה ויקיפדיה האלמאנית מדורגת במקום ה-106 בדירוג ויקיפדיות העולמי. ויקיפדיה האלמאנית נערכת בעיקר על ידי תושבי גרמניה, שווייץ, אוסטריה, צרפת ואיטליה.